เกิดเหตุถังบรรจุเคมีขนาดใหญ่โรงงานผลิตเม็ดโฟมพลาสติกย่านถนนกิ่งแก้วระเบิด
วันนี้ ( 5 ก.ค.64) เวลา 03.20 น. เกิดเหตุระเบิดภายในโรงงาน หมิงตี้ เคมีคอล จำกัด ตั้งอยู่เลขที่ 87 ซอยกิ่งแก้ว 21 ม. 15 ตำบลบางพลีใหญ่ อำเภอบางพลี จังหวัดสมุทรปราการ โดยโรงงานดังกล่าวเป็นโรงงานผลิตเม็ดโฟมพลาสติก จากแรงระเบิดทำให้เกิดความเสียหายทั้งหมดของตัวพื้นที่โรงงานและบริเวณรอบข้างขยายไปวงกว้าง  เบื้องต้น เจ้าหน้าที่ดับเพลิง อบต.ราชาเทวะและพื้นที่ใกล้เคียงได้ดำเนินการเข้าควบคุมเพลิงในพื้นที่ พบมีผู้บาดเจ็บจำนวนหลายราย มูลนิธิร่วมกตัญญูดำเนินการเคลื่อนย้ายผู้บาดเจ็บออกนอกพื้นที่ ส่วนความเสียหายอื่นยังไม่สามารถประเมินได้ล่าสุดเวลา 09.00 น. อำเภอบางพลีได้สั่งให้มีการอพยพประชาชนบริเวณใกล้เคียงในรัศมี 5 กิโลเมตร ออกจากพื้นที่